01/07/2022 | Administración LocalMunicipal
Ponteceso
Secretaría
Bases específicas que regulan o proceso selectivo para a constitución e funcionamento dunha bolsa de emprego para a contratación con carácter temporal de operarios/as de limpeza, limpadoras de instalacións municipais, no Concello de Ponteceso

Pola resolución de Alcaldía núm.450/2022, de data 27 de xuño de 2022, resolveuse convocar o proceso selectivo para a formación dunha bolsa de emprego para a cobertura das prazas temporais de operario/a de limpeza, limpadores/as de instalacións municipais no Concello de Ponteceso e aprobar as seguintes bases específicas: As presentes bases teñen por obxecto a constitución e funcionamento dunha bolsa de emprego para a contratación con carácter temporal de persoal laboral na categoría de operario/a de limpeza, limpadores/as de instalacións municipais, do Concello de Ponteceso, por motivos urxentes e inaprazables ou para atender as eventuais necesidades que poida demandar o devandito servizo, así como a substitucións de persoas traballadoras nos casos de baixas, situacións con dereito a reserva de posto de traballo e vacantes. Agás naqueles casos nos que en virtude dunha subvención outorgada ao efecto ou outra normativa de referencia así o estableza, a presente bolsa de emprego será a canle única de selección do persoal laboral para a cobertura das prazas temporais de operario/a de limpeza, limpadores/as de instalacións municipais, no Concello de Ponteceso, categoría profesional peóns, limpadoras, grupo de cotización 10. O recurso á dita bolsa de emprego, para a incorporación do persoal laboral temporal pretendido, adecuarase e aterase aos criterios, requisitos, supostos e modalidades contractuais previstos pola normativa aplicable, ao efecto, en cada momento, e, concretamente, e segundo o marco normativo actualmente vixente, ao disposto nos artigos 11 do Texto Refundido da Lei do Estatuto Básico do Empregado Público (TRLEBEP) e 27 da LEPG; artigo 20. Catro da Lei de Orzamentos Xerais do Estado para o ano 2022; artigo 15 do Texto Refundido da Lei do Estatuto dos Traballadores e artigo cuarto, dous, do RDL 1/2022, polo que se amplía o emprego do contrato de interinidade non só ata que finalice o proceso de selección senón ata «a súa cobertura definitiva» a similitude do que sucede no ámbito das relacións temporais de carácter funcionarial, nos seguintes termos: “A disposición adicional cuarta da Real Decreto-lei 32/2021, do 28 de decembro, de medidas urxentes para a reforma laboral, a garantía da estabilidade no emprego e a transformación do mercado de traballo, queda redactado como segue:. Igualmente poderanse subscribir contratos de substitución para cubrir temporalmente un posto de traballo ata que finalice o proceso de selección para a súa cobertura definitiva, de acordo cos principios constitucionais de igualdade, mérito e capacidade e nos termos establecidos na Lei 20/2021, do 28 de decembro, de medidas urxentes para a redución da temporalidade no emprego público.” Deberá figurar no expediente a descrición e xustificación da necesidade laboral cuxa cobertura se pretenda, acreditando a efectiva concorrencia dos supostos e circunstancias excepcionais que permitirían a incorporación de persoal laboral temporal, nos supostos legalmente establecidos. Con acreditación, así mesmo, por parte da Intervención Municipal, da existencia de crédito adecuado e suficiente. A bolsa de emprego resultante deste proceso selectivo terá unha vixencia máxima de dous anos, prorrogables por outro máis. O inicio do prazo de vixencia computarase dende o día seguinte ao da publicación da relación definitiva de persoas candidatas que superasen o proceso selectivo, nos lugares indicados na base Décima. A lista perderá a súa vixencia cando concorran algunha das seguintes circunstancias: A. Finalice o prazo máximo de duración. B. Se constitúa unha nova lista coas persoas aspirantes que deriven dun novo proceso selectivo convocado para cubrir prazas de igual categoría con persoal laboral fixo. C. Sempre que quede esgotada como consecuencia de situacións nas que non haxa persoas dispoñibles. D. Se constitúa unha nova bolsa ou lista de agarda temporal que substitúa á presente. O persoal que veña prestando servizos como consecuencia da inclusión na correspondente lista cesará cando a praza sexa cuberta en propiedade, cando desaparezan as circunstancias que motivaron a súa contratación e á finalización do proceso selectivo que se convoque para prover prazas de forma definitiva correspondentes á categoría das prazas obxecto da lista conformada ao abeiro do presente proceso selectivo. O texto íntegro das bases reguladoras deste proceso selectivo e a súa convocatoria publicarase no Boletín Oficial da Provincia da Coruña (BOP), no taboleiro de anuncios, sede electrónica e na páxina web municipal www.ponteceso. gal. A publicidade das demais resolucións, actos e/ou comunicacións que se deriven do presente proceso selectivo e da constitución da bolsa de emprego resultante deste, e que se diten dentro do seu desenvolvemento, publicaranse no taboleiro de anuncios, sede electrónica e na páxina web do Concello, sen prexuízo de calquera outro medio de difusión que, con carácter complementario, se considere oportuno. Así mesmo, garantirase ás persoas interesadas a posibilidade de acceso respecto da bolsa de emprego conformada tras a presente convocatoria e vixente en cada momento, mediante os medios que o fagan posible e con adecuación, en todo caso, ás previsións normativas aplicables ao respecto do dereito de acceso á información pública e da protección de datos de carácter persoal. Poderán tomar parte no presente proceso selectivo as persoas aspirantes que reúnan os requisitos que se indican a continuación: a. Nacionalidade: ter a nacionalidade española ou algunha outra que, consonte o disposto no artigo 52 da LEPG, permita o acceso ao emprego público. b. Idade: ter cumpridos os dezaseis (16) anos e non exceder, de ser o caso, a idade máxima de xubilación forzosa. c. Titulación: estar en posesión ou en condición de obter, antes do remate do prazo de presentación das instancias, dunha das seguintes titulacións: - Certificado de Estudos primarios derivado da Lei 17/7/1945 de Educación Primaria e da Lei 21/12/1965 de Reforma da Educación Primaria, expedido con anterioridade á finalización do curso 1975/1976 - Título de Graduado Escolar a partir do curso 1975/1976 ou superior - Certificado de Profesionalidade de Limpeza de superficies e mobiliario en edificios e locais (Código SSCMO108) obtido ao abeiro do Real Decreto 1378/2009 de 28 de agosto polo que se establece un certificado de profesionalidade da familia profesional Servizos socioculturais e á comunidade que se inclúen no Repertorio Nacional de certificados de profesionalidade. As persoas aspirantes con titulacións obtidas no estranxeiro deberán acreditar que están en posesión da correspondente validación ou da credencial que acredite, de ser o caso, a homologación do título. Este requisito non será de aplicación ás persoas aspirantes que obtiveran o recoñecemento da súa cualificación profesional, no ámbito das profesións reguladas, ao abeiro das disposicións de dereito da Unión Europea. d. Capacidade: posuír a capacidade funcional para o desempeño das funcións que se deriven do posto a desempeñar. As persoas con diversidade funcional (con algunha discapacidade recoñecida), haberán de acreditar a discapacidade e a capacidade para desempeñar as tarefas ou funcións das prazas ás que aspiran, mediante a oportuna certificación do órgano correspondente. e. Habilitación: non ter sido despedida mediante expediente disciplinario de ningunha Administración Pública ou dos órganos constitucionais ou estatutarios das Comunidades Autónomas (CCAA), nin estar na situación de inhabilitación absoluta ou especial para o desempeño de empregos ou cargos públicos por resolución xudicial, cando se trate de acceder á mesma categoría profesional á cal se pertencía. No suposto de ser nacional doutro Estado, non atoparse inhabilitada ou en situación equivalente, nin ter sido sometida a sanción disciplinaria ou equivalente que impida no Estado de procedencia, o acceso ao emprego público nos termos anteriores. f. Compatibilidade: non estar incursa en causa de incompatibilidade de conformidade co previsto na Lei 53/1984, de 26 de decembro, de incompatibilidades do persoal ao servizo das Administracións Públicas. g. Estar en posesión do nivel de CELGA 2 ou equivalente ou estar en condicións de obtelo antes do remate do prazo de presentación das instancias. A dita acreditación do coñecemento de lingua galega realizarase de conformidade ao previsto na normativa de aplicación, con arranxo ao Sistema de Certificación de Lingua galega (CELGA) actualmente vixente, ou as súas certificacións equivalentes, debidamente homologadas polo órgano competente en materia de política lingüística da Xunta de Galicia, nos termos do previsto na Orde de 16 de xullo de 2007, e Orde de 10 de febreiro de 2014, que modifica a anterior, ao respecto dos certificados oficiais acreditativos dos niveles de coñecemento de lingua galega. En todo caso, e con arranxo ao previsto no artigo 51.2 da LEPG, as persoas aspirantes que non acrediten o coñecemento da lingua galega requirida ou non estean en condicións de obtelo dentro do prazo de presentación das instancias, deberán realizar unha proba específica de coñecemento de lingua galega, de conformidade ao previsto no apartado 9.1 letra B) da base Novena destas bases, e que cualificará á persoa aspirante como apta ou non apta. Todos os requisitos esixidos deberán posuírse polas persoas aspirantes o día que finalice o prazo de presentación de instancias para o correspondente proceso selectivo. As solicitudes para tomar parte no proceso selectivo presentaranse, empregando o Anexo I destas Bases, no Rexistro Xeral do Concello, en horario de atención ao público de 9:00 a 14:00 horas, e no prazo de dez (10) días hábiles, que se contarán a partir do día seguinte ao da publicación do anuncio BOP da Coruña. Igualmente, ditas instancias poderanse presentar por calquera das formas previstas no artigo 16.4 da Lei 39/2015, de 1 de outubro, do Procedemento Administrativo Común das Administracións Públicas (ou naqueloutras previsións normativas concordantes e/ou substitutivas deste artigo). Neste caso comunicarase ao Concello a remisión da instancia dentro do prazo de presentación de instancias por fax ao número: 981 809 401, por correo electrónico ao enderezo concello@ponteceso. gal. De non cumprirse co requisito da devandita comunicación, a instancia para tomar parte no proceso selectivo non será admitida, no caso de que se recibira con posterioridade á data de remate do prazo sinalado nestas bases. Porén, transcorridos 10 días naturais seguintes ao da terminación do prazo de presentación, sen terse recibida a devandita instancia, esta non será admitida en ningún caso. Xunto coa dita instancia, que segundo o devandito anexo I incorpora unha declaración responsable do cumprimento dos requisitos de participación, as persoas aspirantes deberán achegar copia da seguinte documentación: a. DNI, pasaporte ou documento de identificación equivalente e acreditativo da nacionalidade da persoa aspirante. b. Titulación esixida para a praza convocada de conformidade co previsto na letra c) da base Cuarta das presentes bases específicas c. Acreditación documental de posuír, de ser o caso, o coñecemento da lingua galega requirido, segundo o sinalado na letra g) da base Cuarta d. Certificado médico, asinado por un/unha colexiado/a en exercicio, no que conste expresamente que teñen a capacidade funcional necesaria para o desempeño das funcións e tarefas correspondentes. e. As persoas aspirantes cunha discapacidade igual ou superior ao 33 % deberán facelo constar na súa instancia e acreditalo cunha certificación dos órganos competentes da Consellería de Política Social e, de ser o caso, da Administración correspondente, na que se acredite o seu grao de discapacidade igual ou superior ao 33 %. No momento da presentación da instancia deberán advertir, de ser o caso, se precisaran algún tipo de adaptación nas probas que se desenvolverán de conformidade co previsto na Orde PRE/1822/2006, de 9 de xuño, pola que se establecen criterios xerais para a adaptación de tempos adicionais nos procesos selectivos para o acceso ao emprego público de persoas con discapacidade. A adaptación de tempos levarase a cabo de conformidade co disposto na Orden PRE/1822/2006, de 9 de xuño, pola que se establecen criterios xerais para a adaptación de tempos adicionais nos procesos selectivos para o acceso ao emprego público de persoas con discapacidade. Cando a relevancia do documento no procedemento o esixa ou existan dúbidas derivadas da calidade da copia, a Administración poderá solicitar de maneira motivada o cotexo das copias achegadas pola persoa interesada, para o que poderá requirir a exhibición do documento ou da información orixinal. Na instancia indicarase a lingua na que se desexa realizar o primeiro exercicio da fase de oposición (galego ou castelán). De non sinalarse nada ao respecto, entenderase que a totalidade das probas se realizarán en galego. As persoas aspirantes quedan vinculadas aos datos que fagan constar na súa instancia, se ben os erros de feito que poidan advertirse poderán corrixirse ou repararse en calquera momento, ben de oficio, ben a instancia de parte. A non presentación da instancia en tempo e forma suporá a exclusión da persoa aspirante. Rematado o prazo de presentación de instancias, e no prazo máximo dun (1) mes, a Alcaldía aprobará a lista provisional das persoas admitidas e excluídas, co motivo da exclusión, así como as persoas exentas e non exentas da realización do exercicio acreditativo do coñecemento da lingua galega, que se fará pública no taboleiro de anuncios, sede electrónica e na web municipal. As persoas excluídas, así como as omitidas na relación de admitidas ou excluídas, disporán dun prazo de tres (3) días hábiles, que comezará a contar dende o día seguinte ao da publicación da resolución no taboleiro e na páxina web municipal, para corrixir os defectos que motivaron a súa exclusión ou a súa omisión da lista de admitidas. A emenda presentarase por calquera das formas previstas no artigo 16.4 da Lei 39/2015. As persoas que dentro do prazo sinalado non emendasen a exclusión ou non alegasen a omisión, xustificando o seu dereito a seren incluídas na relación de admitidas, serán definitivamente excluídas do proceso selectivo. De non se presentaren reclamacións dentro deste prazo, a lista provisional de persoas admitidas e excluídas elevarase a definitiva. A estimación ou desestimación das peticións de corrección entenderanse implícitas nunha nova resolución da Alcaldía que será publicada no taboleiro de anuncios, sede electrónica e na páxina web municipal, pola que se aprobará a listaxe definitiva de persoas aspirantes admitidas e excluídas. Nesta mesma publicación indicarase a data, lugar e hora da constitución do Tribunal cualificador. A publicación dos sucesivos anuncios relativos ao desenvolvemento do proceso selectivo efectuarase no taboleiro de anuncios da Corporación, sede electrónica e na páxina web municipal. O feito de figurar na relación de persoas admitidas non prexulgará que se lles recoñeza ás persoas aspirantes a posesión dos requisitos esixidos para participar no proceso selectivo. Cando da documentación que deben presentar tras superar aquel se desprenda que non posúen algún dos requisitos, decaerán en todos os dereitos que puideren derivar da súa participación. A composición do Tribunal adecuarase aos criterios de imparcialidade e profesionalidade, así como aos restantes requisitos previstos ao efecto pola normativa de aplicación (artigos 60 do Texto Refundido da Lei do estatuto básico do empregado público e 59 da Lei do emprego público de Galicia), e tenderá á paridade entre mulleres e homes. Estará conformado por: Presidencia, tres vogais e un secretario, titulares e os seus suplentes, nomeados pola alcaldía. Todos os membros do Tribunal terán voz e voto. De todas as reunións que celebre o Tribunal o/a secretario/a redactará a correspondente acta. Os membros do Tribunal absteranse de intervir e o comunicarán á autoridade convocante, cando concorra algunha das circunstancias previstas ao efecto no artigo 23 da Lei 40/2015, do 1 de outubro, de réxime xurídico do sector público. As persoas aspirantes poderán recusalos cando concorra algunha de ditas circunstancias consonte o establecido no artigo 24 da Lei 40/2015, do 1 de outubro, de réxime xurídico do sector público. O procedemento de actuación do Tribunal axustarase en todo momento ao disposto nestas bases, na Lei 40/2015, do 1 de outubro, de réxime xurídico do sector público e ao resto do ordenamento xurídico. O Tribunal resolverá, por maioría de votos dos seus membros, todas as dúbidas e/ou cuestións que se susciten ao respecto da aplicación e/ou interpretación das normas contidas nestas bases, así como nos supostos non previstos nas mesmas, solicitando, no seu caso, a emisión de informe e/ou opinión especializada por parte das/os asesoras/es que, ao efecto, poidan ter sido requiridas/os. O Tribunal poderá dispoñer a incorporación, nos supostos en que así o estime oportuno, previo acordo formal adoptado ao respecto, e aos efectos da asistencia/colaboración na súa actuación e/ou traballos propios, de asesoras/es, que actuarán con voz e sen voto, limitándose ao exercicio das especialidades técnicas/profesionais en base ás cales foran requiridas/os para o dito asesoramento. A Presidencia do Tribunal adoptará as medidas oportunas para garantir que os exercicios da fase de oposición, que se realicen de forma escrita, sexan corrixidos sen que se coñeza a identidade das persoas aspirantes, utilizando para iso os impresos e/ou procedemento/s adecuado/s. Os membros concorrentes ás sesións do Tribunal, e para os efectos de percepcións de asistencias, clasificaranse consonte o disposto no Real Decreto 462/2002 sobre indemnizacións por razóns de servizo e normativa concordante e/ou substitutiva. En todo o non previsto nas presentes bases, o procedemento de actuación do Tribunal axustarase ao establecido na normativa aplicable á formación da vontade dos órganos colexiados. O sistema selectivo será o de oposición-concurso.8.1. FASE OPOSICIÓN A fase de oposición consistirá na superación dos exercicios que a continuación se indican, todos e FASE DE OPOSICIÓN (60% do proceso selectivo. Eliminatorio) A fase de oposición terá carácter previo á de concurso e consistirá na realización dos seguintes exercicios segundo o establecido nas Bases xerais: 1º EXERCICIO: EXAME PRÁCTICO (obrigatorio e eliminatorio): puntuarase de 0 a 60 puntos, sendo necesario acadar un mínimo de 30 puntos, dado o carácter eliminatorio. Consistirá na realización dunha proba de capacitación relacionada coas funcións e nivel de dificultade propias das prazas convocadas e co anexo das presentes bases reguladoras específicas. Neste exercicio os/as aspirantes desenvolverán unha ou varias probas de capacitación plantexadas polo Tribunal (podendo incluso realizarse en varias xornadas). A duración do exercicio non superará as 2 horas no suposto dunha única proba de capacitación nunha xornada e de 4 horas en total no suposto de realización de dúas probas na mesma ou distinta xornada. A proba de capacitación poderá consistir, entre outras similares deseñadas polo Tribunal, na realización de tarefas básicas de limpeza, manexo e utilización de produtos químicos de limpeza, manexo de maquinaria de limpeza industrial, utilización de EPI´s e similares relacionadas co temario anexo ás presentes bases específicas. O Tribunal determinará con carácter previo á realización deste exercicio, os criterios de avaliación do mesmo segundo as probas que conformen o exercicio, poñéndoo en coñecemento dos/as aspirantes.2º EXERCICIO. COÑECEMENTO LINGUA GALEGA. A proba obrigatoria para quen non o acredite poderá ser de carácter oral ou escrita. Esta proba terá unha duración máxima de 10 minutos e cualificará ás persoas aspirantes como “apta” ou “non apta”, correspondéndolle ao tribunal determinar o nivel de coñecementos esixido para acadar o resultado de apta. Deberan realizar esta proba aqueles/as aspirantes que non presenten o certificado no prazo de presentación de instancias e referido á data de remate, de ter superados os estudos conducentes á obtención do nivel do coñecemento do galego Celga 2 esixido, expedido por organismo oficial para tal efecto, ou título acreditativo expedido por entidade académica para tal fin (iniciación ou equivalente). Os/as aspirantes que acrediten a posesión do referido título estarán exentos da realización desta proba, considerándose neste caso directamente como APTO. Os/as aspirantes que non acreditasen estar en posesión do Celga 2 ou equivalente e que non superasen esta proba quedarán excluídos/as do proceso selectivo.8.2 FASE DE CONCURSO: BAREMO DE MERITOS (40% do proceso selectivo. Non eliminatorio) Os/as aspirantes que superen a fase de oposición, pasarán á fase de concurso. Os/as aspirantes deberán aportar xunto coa súa solicitude a documentación acreditativa dos méritos alegados. A puntuación máxima posible nesta fase de concurso é de 40 puntos. BAREMO MÉRITOS A.- MÉRITOS DE FORMACIÓN (ata un máximo de 5 puntos, non sendo resultado do sumatorio das puntuacións máximas dos diferentes epígrafes): Unicamente serán valorados aqueles méritos formativos realizados por centros homologados, colexios profesionais, sindicatos, administracións públicas e similares acreditados oficialmente. No suposto de non figurar o número de horas lectivas os títulos non serán baremados. A.1 - Por formación relacionada directamente coas funcións e competencias profesionais propias da praza de limpador/a, incluíndo formación en ergonomía e hixiene postural, manexo de produtos químicos, tarefas de limpeza industrial e similares propias da praza: 0,50 puntos por cada 10 horas acumuladas, sumando todos os cursos correspondentes a este apartado, ata un máximo de 4 puntos. A.2 - Por outra formación indirectamente relacionada coa praza convocada de prevención de riscos laborais: primeiros auxilios, calquera de administración pública ou calquera relativa á igualdade de xénero: 0,25 por cada 10 horas acumuladas, sumando todos os cursos correspondentes a este apartado, ata un máximo de 2 puntos. A.3 - Por posesión do carné de conducir B ou superior: 1 punto A.4 - Por coñecemento de lingua galega de nivel superior ao que exime da realización do exame de galego (Celga 2 ou equivalente): 1 punto - Pola acreditación de Celga 3 ou equivalente: 0,5 puntos - Pola acreditación de Celga 4 ou equivalente: 1 puntos Nos cursos de coñecemento de lingua galega, puntuarase unicamente un deles correspondente ao de maior nivel. B.- EXPERIENCIA PROFESIONAL (ata un máximo de 35 puntos): De conformidade ao establecido pola modificación de Bases xerais para procesos de estabilización operada polos cambios lexislativos introducidos polo Real Decreto Lexislativo 14/2021, de 6 de xullo, prevalecerá a experiencia profesional como limpador/a ou asimilado na Administración Pública. As puntuacións de cada apartado do epígrafe de experiencia laboral son independentes e ningún caso poderá acadarse coa suma dos distintos apartados unha puntuación superior ao máximo de 35 puntos establecido. A experiencia profesional deberá acreditarse con copia dos contratos de traballo máis o Informe de vida laboral ou, no caso de Administracións Públicas, certificado expedido polo fedatario público da administración no que se explicite o posto de traballo, grupo de pertenza ou equiparación, duración do contrato/nomeamento e tipoloxía da xornada xunto co Informe de vida laboral. A puntuación da experiencia profesional referida anteriormente está referida a xornada completa, sendo que no suposto de xornada parcial, outorgarase a puntuación proporcional correspondente. B.1 - Por experiencia profesional en postos de limpador/a na Administración Pública, puntuarase ata o máximo de 35 puntos: - 2 puntos por cada mes de experiencia profesional en postos de limpador/a ou de igual categoría na Administración Local. - 1 punto por cada mes de experiencia profesional en postos de limpador/a ou de igual categoría en calquera das outras Administracións Públicas. B.2 - Por experiencia profesional en postos de limpador/a ou de igual categoría na empresa privada ou no réxime especial de empregados/as de fogar ou réxime de autónomos, de ser o caso, en postos de limpador/a ou de igual categoría: 0,5 puntos por cada mes, ata o máximo de 20 puntos. O Tribunal elaborará unha listaxe das puntuacións outorgadas aos/as aspirantes nesta fase de concurso, que se fará pública no taboleiro de edictos e na web municipal, durante un prazo de 3 días hábiles para posibilitar a presentación de alegacións/reclamacións dos/as aspirantes. Transcorrido este prazo, o Tribunal resolverá as posibles alegacións e no caso de non existir, consideraranse definitivas as puntuacións outorgadas na fase de concurso, sen prexuízo dos recursos que procedan a criterio e mellor defensa dos intereses dos/as aspirantes.8.3 Desenvolvemento das probas A data e a hora na que dará comezo o primeiro exercicio das probas selectivas convocadas será publicada no taboleiro de anuncios e na páxina web municipal: www.ponteceso. gal e no taboleiro de anuncios e sede electrónica, cando menos con cinco (5) días naturais de antelación. As persoas aspirantes serán convocadas para cada exercicio nun único chamamento, sendo excluídas da oposición as que non comparecesen, agás nos supostos debidamente xustificados e apreciados libremente polo Tribunal. As mulleres embarazadas que prevexan a coincidencia do parto coas datas de realización de calquera dos exercicios polas circunstancias derivadas do seu avanzado estado de xestación, ou eventualmente nos primeiros días do puerperio, poderán poñelo en coñecemento do Tribunal, xuntando á comunicación o correspondente informe médico oficial. A comunicación deberá realizarse dentro dos dous (2) días hábiles seguintes ao anuncio da data do exame e implicará o consentimento da interesada para permitir o acceso do Tribunal ou do órgano convocante aos datos médicos necesarios relacionados coa súa situación. O Tribunal acordará se procede ou non realizar a proba nun lugar alternativo, aprazala ou adoptar ambas medidas conxuntamente. Contra tal acordo non caberá recurso, sen prexuízo de que as razóns da impugnación se inclúan en calquera outro recurso admisible de acordo coas regras xerais do proceso selectivo. Unha vez comezada a práctica dos exercicios, o Tribunal poderá requirir en calquera momento das persoas aspirantes a acreditación da súa identidade. As persoas aspirantes poderán realizar o primeiro exercicio da fase de oposición, a súa elección, en calquera das linguas oficiais de Galicia. Se durante o desenvolvemento do proceso selectivo chegase a coñecemento do Tribunal que algunha das persoas aspirantes carece de calquera dos requisitos esixidos na convocatoria, será excluída, previa audiencia da interesada, comunicándoo no mesmo día á autoridade que convocou o proceso selectivo. As puntuacións obtidas polas persoas aspirantes publicaranse no lugar onde se realicen as probas e na páxina web do Concello, taboleiro de anuncios e sede electrónica. Concederase un prazo de dous (2) días hábiles para os efectos de alegacións e/ou reclamacións, contados a partir do día seguinte á súa publicación. Á vista das reclamacións que se presenten, e no caso de ser estimadas, realizaranse as oportunas correccións nas puntuacións, publicándose a puntuación definitiva no taboleiro de anuncios e na páxina web municipais. Ao remate da fase de oposición, publicarase a relación das persoas aspirantes que a superasen no taboleiro de anuncios e na páxina web do Concello. A orde da relación virá dada pola puntuación total acadada nas dúas fases do proceso selectivo. No caso de producirse empate entre varios aspirantes seguirase o seguinte criterio de prelación para a súa resolución: primeiro, puntuación obtida nos exercicios da fase oposición; segundo, orde alfabética en vigor aprobada pola Xunta de Galicia que marca a orde de actuación das persoas aspirantes nos procesos selectivos para o ingreso na Administración Autonómica de Galicia que se deriven da oferta de emprego público correspondente ao ano 2021: letra “Y”, segundo o sorteo realizado o 29 de xaneiro de 2021 (Resolución do 29 de xaneiro de 2021, pola que se fai público o resultado do sorteo a que se refire o Regulamento de selección de persoal da Administración da Comunidade Autónoma de Galicia, DOG nº 24, do 5 de febreiro de 2021; terceiro, de persistir o empate realizarase un sorteo entre os aspirantes implicados. Finalizado o proceso selectivo, o Tribunal adoptará o acordo propoñendo a relación das persoas aspirantes que integrarán a bolsa de emprego temporal para a categoría de operario/a de limpeza ordenadas de maior a menor puntuación obtida. En calquera caso, non poderán formar parte daquela as persoas que non teña superado os exercicios obrigatorios da fase de oposición. Dito acordo farase público no taboleiro de anuncios, sede electrónica e na páxina web do Concello, sinalando as puntuacións correspondentes a cada aspirante e con indicación, así mesmo, dos recursos pertinentes. A dita proposta do Tribunal elevarase á Alcaldía, ou órgano competente por delegación, para que dite a resolución aprobando a creación da bolsa de emprego temporal de operario/a de limpeza, que se fará pública no taboleiro de anuncios, sede electrónica e na páxina web do Concello, con indicación dos recursos procedentes. A contratación de persoal temporal para cada un dos postos de traballo ofertados efectuarase seguindo a orde de puntuación establecida na bolsa de emprego. A inclusión na bolsa de emprego non implicará en ningún caso a adquisición da condición de empregado/a público/a, constituíndo unicamente unha expectativa de dereito de ser chamado/a para ocupar o correspondente posto de traballo, de acordo co previsto nas presentes bases.1. Cos candidatos que superen o proceso selectivo formarase unha bolsa de emprego pola orde decrecente da puntuación total obtida, que será empregada para o chamamento de candidatos coa finalidade de realizar contratacións laborais de carácter temporal, nos supostos previstos no Estatuto dos Traballadores (acumulación de tarefas por circunstancias da produción, cobertura de vacantes ata a súa provisión definitiva, substitución de traballadores con dereito a reserva do posto de traballo, baixas, vacacións e permisos regulamentarios). A lista de candidatos que superen o proceso selectivo da bolsa de emprego aprobarase pola alcaldía.2. A contratación laboral temporal dos aspirantes efectuarase atendendo á súa clasificación na bolsa de emprego, por orde decrecente de puntuación obtida no proceso selectivo, despois dos chamamentos, que virá determinada pola suma total das puntuacións acadadas no proceso selectivo.3. Os chamamentos realizaranse por vía telemática e telefónica, ao enderezo electrónico e número de teléfono facilitados aos efectos, efectuándose, como mínimo, dúas comunicacións con un intervalo mínimo de 5 horas, deixando constancia incorporada ao expediente. Coa finalidade de posibilitar a mellor tramitación do procedemento, os/as interesados/as son responsables de comunicar ao concello calquera alteración do seu número de contacto. O/a empregado/a público que efectúe as comunicación de chamamento fará constar mediante dilixencia a disposición do interesado a cubrir o posto para o que se realice o chamamento. De non atender os chamamentos, entenderase que o aspirante desiste do mesmo. Deixarase constancia documental no expediente.4. Os integrantes da bolsa de emprego non perderán a orde de prelación que en cada momento lles corresponda, de tal maneira que ao remate da contratación para a que son chamados retornarán ao posto que novamente lles corresponda na lista.5. Os integrantes da bolsa de emprego que, sendo convocados para facer efectiva a contratación non atenderan o requirimento, non se presentaran ou renunciaran sen causa xustificada, ou que renunciaran a continuar desempeñando un posto para o que fosen contratados en aplicación destas bases serán excluídos da mesma. Consideraranse como causa xustificada para a renuncia ao chamamento, entre outras, as seguintes: A) Estar desenvolvendo un traballo remunerado en virtude de relación laboral ou funcionarial nas datas para as que se efectúa o chamamento. B) Estar cursando estudios cuxo horario lectivo sexa incompatible co do posto para o que se efectúa o chamamento ou estar convocada a realización de exames nas datas para as que se efectúa o chamamento. C) Atoparse en situación de incapacidade médica que impida de xeito temporal o desenvolvemento das tarefas propias do posto de traballo. D) Atoparse, en caso de maternidade, dentro das 16 semanas seguintes ao nacemento, adopción ou acollemento (período que se ampliará en 2 semanas mais por cada fillo a partires do segundo), no caso de paternidade, dentro das 4 semanas seguintes ao nacemento, adopción ou acollemento (período que se ampliará en 2 días hábiles mais por cada fillo a partires do segundo) ou ter ao seu cargo a atención de familiares ata o segundo grao. O candidato deberá acreditar documentalmente a efectiva concorrencia da causa que alegue para renunciar ao chamamento. Mediante Resolución da Alcaldía determinarase a procedencia da aceptación ou rexeitamento das causas alegadas polos candidatos para a renuncia ao chamamento e/ou ao posto de traballo, así como a exclusión da bolsa de emprego.6. A aceptación dun chamamento suporá a suspensión dos chamamentos ata o remate da contratación.7. Os integrantes da bolsa de traballo que se atopen prestando servizos poderán solicitar a suspensión das citacións mediante solicitude formulada a tal efecto. Dita solicitude, que será irrenunciable, terá efectos suspensivos nas citacións. Os seus efectos produciranse desde o décimo día natural seguinte contado desde a presentación da solicitude de suspensión no rexistro do órgano competente. O tempo de duración desta, a elección da/o interesada/o, será de dous, seis ou doce meses, segundo o solicite o interesado, computados desde a data de efectos da suspensión.8. Unha vez compareza o aspirante chamado segundo o orde da bolsa de traballo, mediante Resolución da Alcaldía procederase á súa contratación para o desempeño do posto de traballo correspondente.9. O cese producirase cando aconteza a causa de extinción do contrato de traballo.10. A bolsa de emprego terá unha vixencia de DOUS anos, prorrogable por outro máis ata o máximo de tres aos, contados desde a súa aprobación, no caso de contratacións realizadas durante a súa vixencia estarase ao disposto na lexislación de aplicación relativa a contratacións laborais temporais. De conformidade co previsto na Lei Orgánica 3/2018, do 5 de decembro, de Protección de Datos Persoais e garantía dos dereitos dixitais, infórmase que os datos incorporados á presente convocatoria son necesarios e teñen como finalidade tramitar a súa solicitude. Poderá exercitar os dereitos de acceso, rectificación, cancelación e oposición destes datos nos termos previstos na citada Lei Orgánica, dirixíndose por escrito ao Concello de Ponteceso, Rúa Concello 18, 15110 Ponteceso. Contra as presentes bases, cuxo acordo aprobatorio é definitivo na vía administrativa poderá interpoñerse polas persoas interesadas lexitimadas un dos seguintes recursos: a) Recurso de reposición ante o mesmo órgano que ditou o acto recorrido, no prazo dun mes, a contar desde o día seguinte ao da publicación das bases no Boletín oficial da provincia da Coruña. Se transcorrese un mes desde o día seguinte ao da interposición do recurso de reposición sen que este fose resolvido, poderá entenderse que foi desestimado e interpoñer recurso contencioso-administrativo ante os Xulgados do Contencioso-Administrativo da cidade da Coruña no prazo de seis meses. b) Recurso contencioso-administrativo ante os Xulgados do Contencioso-Administrativo da Coruña, dentro do prazo de dous meses contados desde o día seguinte ao da publicación das bases no Boletín oficial da provincia da Coruña. Contra cantos actos administrativos definitivos derivados das presentes bases poderán ser interpostos os oportunos recursos polos interesados, nos casos e na forma establecidas na Lei 39/2015, do 1 de outubro, de Procedemento Administrativo Común, e na Lei 29/98, do 13 de xullo, Reguladora da Xurisdición Contencioso-Administrativa. A fin de posibilitar a presentación das solicitudes a que se refire as presentes bases a través do Rexistro Electrónico, procederase á aprobación dos modelos de documento electrónico que a continuación se relaciona, o cal se remitirá pola vía telemática mediante os sistemas de sinatura electrónica legalmente admitidos: Anexo I, solicitude de admisión a probas selectivas do Concello de Ponteceso. Anexo II, temario. D./Dna. ……………., con documento de identidade nº…………. e domicilio a efectos de notificación e comunicación en. CP……………. Localidade. teléfono.……….……. correo electrónico. EXPOÑO: I. Que desexo participar na convocatoria realizada polo Concello de Ponteceso para a constitución dunha bolsa de emprego de persoas candidatas para a contratación con carácter temporal de operario/a de limpeza, limpadoras, do Concello de Ponteceso. II. Que declaro, baixo a miña responsabilidade, reunir todos os requisitos esixidos para poder participar neste proceso selectivo (referidos á data de finalización do prazo sinalado para a presentación desta solicitude), segundo o previsto nas bases reguladoras, que coñezo e acepto; declarando, así mesmo, a veracidade do que aquí expoño, así como dos datos que figuran nesta instancia, comprométome a xustificalo documentalmente cando así sexa requirido. III. Que a documentación que achego xunto con esta solicitude é copia fiel da orixinal, que presentarei no Concello de Ponteceso no momento en que, no seu caso, me sexa requirida ao efecto. Polo exposto, SOLICITO: Ser admitido/a no dito proceso selectivo, achegando para estes efectos, e con arranxo ao disposto nas súas bases reguladoras, a seguinte documentación: - Copia do DNI, pasaporte ou documento de identificación equivalente e acreditativo da miña nacionalidade. - Copia da titulación requirida para poder formar parte do proceso selectivo, con arranxo ao sinalado nas bases reguladoras, así como dos méritos alegados para a súa valoración na fase concurso. - Documento acreditativo de estar en posesión do CELGA 2, ou equivalente, con arranxo ao sinalado nas bases reguladoras do proceso selectivo: SI_____ NON_____ - Lingua elixida para facer o primeiro exercicio da fase de oposición: Galego_______ Castelán_______ - Certificado médico, asinado por un/unha colexiado/a en exercicio, no que consta expresamente que teño a capacidade funcional necesaria para o desempeño das funcións e tarefas correspondentes. - Como aspirante con discapacidade formalmente recoñecida achego certificación acreditativa da dita condición, nos termos do previsto, para o efecto, nas bases reguladoras. Sinatura___________________________________ SR. ALCALDE - PRESIDENTE DO CONCELLO DE PONTECESO 1. Conceptos xerais de limpeza e fichas técnicas de chans: A sucidade: orixe e eliminación. Os chans: clasificación. Chans téxtiles: normas xerais de limpeza.2. Tratamentos de base para chans.3. Maquinaria de limpeza. Fregadora abrillantadora. Aspiradoras de auga e po.4. Sistemas de limpeza: barrido de chans en interior. Fregado con mopa. Limpeza de mobiliario e limpeza de cristais.5. Limpeza de centros públicos. Limpeza de áreas administrativas. Limpeza de mobiliario en xeral. Limpeza de equipos informáticos.6. Limpeza de servizos en edificios administrativos. Limpeza de aseos públicos. Limpeza de aseos en centros sociais e centros de ensino.7. Ferramentas e útiles básicos de limpeza.8. Produtos químicos a empregar nas tarefas de limpeza. Propiedades e identificación do perigo do uso destes produtos. Etiqueta destes produtos.9. Limpeza de almacéns/talleres e de exteriores.10. A organización e control do servizo de limpeza. Equipos de traballo. Funcións do persoal de limpeza.11. Prevención de riscos laborais nos traballos de limpeza. EPI e riscos específicos en traballos de limpeza.12. A ergonomía e levantamento de cargas. Prevención en limpeza en alturas. Prevención en limpeza en centros de saúde e centros sociais.” O que se publica aos efectos de publicidade da convocatoria e bases do proceso selectivo, para que os interesados/as presenten no prazo de DEZ (10) días hábiles, contados desde o seguinte ao de publicación do anuncio da convocatoria no Boletín Oficial da Provincia, as súas solicitudes de participación. Ponteceso, 28 de xuño de 2022 O alcalde Xosé Lois García Carballido